CPEE LA PANDEROLA: noviembre 2013\nLa gent de TVA, que s'ho munta molt bé, s'ha anat a Lucena a veure com fan els embotits.\nNo us espanteu per les pintes, formava part dels requisits per visitar la fàbrica.\nNo van venir amb les mans buides ni tampoc van passar gana al migdia.\nSi es que... jejeje!\nMÉS SANTA CATERINA EN EL COLE\nAquí us deixem unes fotillos de la gent de Primària a la celebració de Santa Caterina a l'escola.\nCom ja és tradició, l'alumnat ens va delectar amb unes coques dolces i salades per llepar-se els dits.\nDRETS DELS XIQUETS/ES\nDimecres va ser el dia mundial dels drets del nen i Maika, TASOC en pràctiques, va preparar uns puzles amb els drets bàsics dels/les nens/es, amb secundària i TVA muntem el mòbil amb els deu drets bàsics i després vam ballar la cançó "tinc dret".\nMoltes gràcies a Maika per preparar l'activitat, ens va agradar molt.\nAvui Primària s'ha fet una recepta d'allò més original, shusi.\nHan estat molt creatius i en comptes d'utilitzar peix, algues i arròs, han recorregut a ingredients que agraden més al nostre alumnat com el pa de motlle, gall dindi, mantega i com no? l'ingredient estrella, NOCILLA.\nLa classe 2B de Primària s'ha anat a visitar el gimansio Aquasport.\nAllà van poder veure totes les màquines que s'utilitzen per posar-se en forma i les van poder utilitzar. A més, els van donar una classe particular d'aeròbic.\nLa cosa és no para en classe, jeje!\nMoltes gràcies a la gent de Aquasport que sempre es ha tractat molt bé.\nAl centre tenim uns/es cuants/es alumnes que estan fets uns/es figures.\nAquesta setmana ens han vingut amb dos trofeus, un com a campions a nivell nacional de futbol adaptat i un altre per un concurs d'ocellets.\nEnhorabona, esteu fets/es unes màquines.\nSANTA CATERINA AL POBLE\nAquest diumenge els alumnes de PQPI van treure les seves creacions i algunes col · laboracions a la Plaça Major per celerbar Santa Caterina amb la gent del poble.\nPer allí va passar molta gent i algun dinerets es van treure.\nMoltes gràcies a tothom que va col·laborar.\nHA ARRIBAR SANTA CATERINA\nCom cada any per aquestes dates a l'escola se celebra Santa Caterina. Aquest any els alumnes de PQPI s'han acurat i han fet coses molt xules per decorar i regalar.\nA LA RICA AMANIDA!!!!!!!\nDes de l'empresa que ens porta el càtering del menjador, el Intur, se'ns ha proposat una iniciativa que ens ha semblat d'allò més interessant.\nQue cada alumne/a es pugui fer l'amanida al seu gust.\nAixí que cada un/a ha hagut d'espavilar, decidir què li agrada i fer-se la seva pròpia amanida.\nTots els anys recordem el bons que són els fruits de la tardor.\nEn Primària han fet unes sessions per a fer memòria i per a uuummm... tastar, com no?\nA que donen ganes d'anar i menjar? Jeje!\nCom totes les setmanes al taller de cuina es fan coses molt bones.\nAquesta vegada els/les de Primària s'han preparat un bon berenar.\ni un entrepà d'allò més original.\nLa gent de Primària no para en el cole. Fora hi ha tot un món per descobrir i moltes vegades s'aprèn més fora que dins.\nAixí que han eixit a donar un passeig i a veure coses.\nDe pas li enviem records a Sofia, que ja mateix la tenim altra vegada aquí. Es troba demenos seu somriure i alegria.\nLa gent de PQPI ha participat en el concurs de fotografia organitzat tots els anys.\nAquest any van quedar finalistes aquestes tres fotos:\nEls tres finalistes.\nLa gent d'ESO no perd el temps i quant s'han organitzat ja s'han anat de passeig per aquí. Un lughar molt xulo per visitar i per passar un dia genial és el Termet a Vila-real. Es pot fer de tot i, a més, hi ha gronxadors.\nNomés cal mirar les cares.


À Punt - Prop de mil milions d'animals morts a Austràlia a causa dels incendis\nProp de mil milions d'animals morts a Austràlia a causa dels incendis\nÚltimes notícies | 11/01/2020 08:59\nAnimals prop de les flames a Austràlia / Reuters\nAustràlia s’enfronta als incendis més devastadors de la seua història recent amb conseqüències catastròfiques per a la fauna i flora. Prop de mil milions d'animals han mort a Austràlia des del setembre a causa de la voracitat de les flames, una sequera sense precedents i temperatures de rècord. Ha proporcionat la xifra Chris Dickman, professor de la Universitat de Sydney, que a més ha estimat que només a Nova Gal·les del Sud haurien mort uns 800 milions d’animals.\nDickman i l’equip que encapçala a la Universitat de Sidney han fet l’estimació basant-se en un estudi del Fons Mundial per a la Naturalesa (WWF) de 2007 sobre l’impacte de la tala d’arbres en els animals. La xifra es refereix solament a les espècies d’una gran part dels mamífers, ocells i rèptils.\nEls incendis que ja han deixat almenys 27 persones mortes, milions de desplaçats i 50.000 quilòmetres quadrats de terrenys arrasats –una superfície comparable a la de Costa Rica– també suposen segons Dickman un “desastre sense precedents” des del punt de vista de la fauna.\nWIRES (Australian Wildlife Rescue Organisation), l’organització benèfica de rehabilitació de vida silvestre més gran d’Austràlia, ha llançat una campanya de recaptació de fons per a finançar els rescats al animats amenaçats per la ferocitat de les flames, la falta d’aigua i aliment. Segons l’organització, solament en desembre han atés més de 20.000 telefonades i han posat en marxa uns 3.300 rescats.\nUna de les aportacions més elevades a la causa de WIRES l’ha fet el sis voltes campió de la Formula 1, Lewis Hamilton, que ha destinat 500.000 dòlars al rescat d’animals a Austràlia.\nRespecte a l’evolució dels incendis que encara assolen el país, el primer ministre Scott Morrison ha advertit que les altes temperatures i els vents canviants creen condicions perilloses i deixen un escenari poc optimista.\nPer la seua banda, Daniel Andrews, el primer ministre de Victòria, un dels estats més afectats, ha advertit que “fins i tot amb pluja a Melbourne, fins i tot amb un pronòstic de millors condicions la setmana que ve, hi ha un llarg camí per recórrer en el que ha sigut un episodi d’incendis sense precedents”.


Sant Joan les Fonts celebra una jornada de donació de sangOlot Televisió\nAugmenten les donacions de sang a la Garrotxa en l’últim any\nLa donació de sang va en augment a Catalunya. Prop de 30.000 persones han contribuït aquest estiu, un 14% més que l’any passat. A Catalunya es va notar sobretot el dia després dels atemptats, on van haver-hi 1.400 donacions, per les 200 del mateix dia de l’any passat. A Sant Joan les Fonts ahir van fer una jornada de donació de sang i, tot i que no han pogut notar un augment gaire significatiu després dels atemptats, reconeixen que cada cop hi han més donants.\nCatalunya ha augmentat les donacions de sang en aquest últim any. Ja venia fent-ho abans dels atemptats, però els tràgics successos de Barcelona i Cambrils han accelerat aquesta dinàmica. A Girona les fonacions del 17 d’agost al 24 van ser 179, fet que posa de relleu aquest creixement.\nAquest dijous Sant Joan les Fonts va celebrar una de les tres jornades anuals que serveixen per donar sang i, tot i que no han notat un augment després dels atemptats, si que l’han notat des de fa temps. Els joves, cada cop, s’involucren més. Ahir va ser un dia especial a Sant Joan les Fonts, ja que a més de donar sang també es podia donar plasma. El plasma, però, triga pràcticament una hora en ser separat de la sang i les persones que el donen estan avisades amb temps.


L'Ajuntament de Sagunt i Acció ecologista-Agró programen “Estiu de portes obertes a la Casa Peña”\nConcretament es tracta de 16 visites que tindran lloc els caps de setmana de juliol i agost\nPer primera vegada, este estiu la Casa Penya obrirà les seues portes als veïns d’Almardà i als turistes que estiuegen en esta platja de Sagunt. Durant els caps de setmana de juliol i agost, la Comissió d’Educació Ambiental d’Acció Ecologista-Agró i l’Ajuntament de Sagunt (Camp de Morvedre, València) programaran 16 visites guiades al centre d’educació i voluntariat ambiental de la Marjal d’Almardà-Almenara. La primera jornada de portes obertes serà este dissabte, 9 de juliol, i l’última el diumenge 28 d’agost.\nDesprés de l’èxit que han tingut esta temporada les visites guiades a la Casa Penya, este estiu, per primera vegada, el centre d’educació i voluntariat ambiental de la Marjal d’Almardà-Almenara també obrirà les seues portes al públic. Concretament ho farà els caps de setmana de juliol i agost, d’11:00 a 13:30 hores.\nEste centre mediambiental compta amb una exposició permanent i una sèrie d’equipaments que, com podran comprovar els participants en estes jornades de portes obertes, permet al visitant descobrir els ecosistemes mediterranis litorals (platja, saladar i aiguamoll) i l’evolució del seu paisatge al llarg de la història. A més a més, la Casa Penya es troba ubicada junt a la Reserva de Fauna Silvestre de la Finca de Penya, un espai on podem observar espècies d’aus com el fumarell de galta blanca (Chlidonias hybridus), l’agró blau (Ardea cinerea) i el roig (Ardea purpurea), el gall de canyar (Porphyrio porphyrio), el rovellat (Plegadis falcinellus).\nLes visites guiades a la Casa Penya, que com sempre són gratuïtes, estan dirigides tant als veïns d’Almardà com als turistes i, per descomptat, també a qualsevol persona que vulga gaudir d’una jornada de natura en el meravellós entorn de la Marjal d’Almardà.


A Carnestoltes totes les bèsties van soltes - d'aquí\nLa festa pròpiament dita està protagonitzada per un rei. El rei Carnestoltes representa l’ambient\nde disbauxa i transgressió que caracteritza aquesta festa: sol anar disfressat d’una manera estrambòtica i en tot moment manté una actitud arrauxada, burleta i descarada. Apareix el dissabte, moment en què comencen les\ncelebracions, fent un discurs i convidant a la gent a unir-se a la diversió desenfrenada. La resta de dies fins al Dimecres de Cendra es dedica a presidir balls de màscares, rues i tota mena de desfilades. Finalment, el dimarts\nde carnaval és jutjat pel seu mal comportament i condemnat a mort. Després de llegir el testament, a on sempre parla de gaudir de la vida despreocupadament, és executat en un lloc públic, de vegades cremat i de vegades destruït a cops. L’últim acte, que tanca tot el cicle de gresca i xerinola, és l’enterrament de la sardina. I normalment se salva\nuna part del rei Carnestoltes, com un braç o un dit per enterrar-lo i permetre que l’any vinent pugui renéixer.\nSón dies que antigament eren d’excessos carnals i gastronòmics, previs a l’arribada de la meditació i dejuni propi de la Quaresma.\nI així com el rei Carnestoltes és un personatge gruixut, bevedor i esbojarrat, la Quaresma és una vella de set cames que dejuna i no menja carn. I no ens deixa fins a la Setmana Santa.\nSembla que ens pintem i disfressem des de ben antic. Ja ho feien els sumeris i després egipcis, grecs i romans. Els romans tenien uns dies en què commemoraven a Saturn, el déu de l’agricultura.\nDurant aquests dies estaven permesos tot tipus d’excessos, i, per preservar les seves identitats, molts s’amagaven darrere de màscares. Cap als finals de l’imperi, els saturnals van deixar de ser una festa pagana i es van convertir en una celebració prè-via a la Quaresma que precedia a la Setmana Santa. El nom de carnaval, “treure la carn”, prové del fet que eren els darrers dies en què es podia menjar carn, abans dels quaranta dies abans de la\nSi encara no teniu decidides les vostres disfresses (o les dels vostres fills), podeu utilitzar el mètode de revisar les pel·lícules que més us han agradat.\nPodeu anar a una pel·lícula o sèrie en concret com Star Wars o Breaking Bad i pensar en els seus personatges. O podeu considerar, de forma més amplia, als gèneres cinematogràfics, com per exemple terror, ciència ficció o novel·la negra.\nI identificar els tipus de personatges que hi ha, com, per exemple, un detectiu en el cas del gènere policíac. La llista és inabastable, i us apareixeran des de cavernícoles fins a aventurers. I si no, també podeu pensar en personatges reals,\ncom Frida Kahlo o Andy Warhol.\nSi voleu alguna cosa diferent dels personatges, podeu ser qualsevol animal o objecte. Si sou dos o més us podeu combinar, com, per exemple, tauró i un surfista.\nPodeu ser qualsevol cosa, des d’una peça de Lego fins a un coet intergalàctic. En qualsevol cas, penseu en el que is agradi més i poseu-li imaginació. És una festa esbojarrada a on tot cap!\nXXIV Trobada Comarcal de Gegants del Vallès


I avui, a La Setmana… | Núvol\nI avui, a La Setmana…\nLectures, presentacions, taules rodones, presentacions, i moltes més coses. Com cada dia, n’hi ha per a tots els públics. En aquest article us resumim les activitats que pensem que no us podeu perdre.\nPer al públic infantil i familiar, La petita llibreria ha programat lectures tota la tarda, tant a l’oficina de Caixabank a l’oficina de Via Laietana com a la zona de l’aqüeducte de la plaça.\nPer al públic adult, hi ha diverses activitats imprescindibles. En primer lloc, cal destacar que a l’escenari 2 a les 17.15h Oriol Ponsatí-Murlà i, a les 17.30h, Mariàngela Villalonga oferiran una lectura per commemorar el 150è i el 125è aniversari del naixement de Prudenci i Aurora Bertrana, respectivament. A les 20.15h a l’escenari 2, el comissari de l’Any Bertrana, Oriol Ponsatí-Murlà, i la directora de la ILC, Laura Borràs, i Xavier Sanjuan presenten el llibre Prudenci Bertrana, entre la realitat i la ficció.\nA les 16.30h a l’auditori del COAC, l’Institut Ramon Llull ha organitzat una taula rodona sobre “Tendències en la il·lustració al món”, a càrrec de Daniel Gamba, Rozenn Dupuy d’Ageac, Göksum Bayraktar Seton i Steven Geck. A més a més, Anna Ballbona presentarà novetats editorials, com el llibre de Joan Safont, Sabotatge contra Franco, o Els catalans als camps nazis de Montserrat Roig. 40 anys després, amb Rosa Torán. Totes dues converses es faran a partir de les 18h a l’escenari 2.\nMentrestant, a l’escenari 1, a les 18.15h, Sam Abrams conversarà amb Sebastià Perelló, i a les 18.45h Pagès Editors ha organitzat un homenatge a la trajectòria poètica de Josep Vallverdú i Jordi Pàmias, a càrrec dels mateixos Vallverdú i Pàmias, acompanyats per Eulàlia Pagès i Carles Duarte. Per tancar la jornada, a les 20h, Anna Guitart farà una Moritz amb Ferran Torrent i presentaran l’últim llibre de l’escriptor valencià, Individus com nosaltres.\nDurant tota la tarda, s’han programat tallers de parelles lingüístiques a les escales de la Catedral: a les 17h, hi haurà un tast de parelles lingüístiques, en el marc del programa Voluntariat per la Llengua; a les 18h, el taller Re-citem escriptors, a càrrec de Jaume Sans; a les 19h, Maria Nunes presenta a les parelles lingüístiques les Rutes literàries, un viatge en el temps; i a les 20h, Adriana Bàrcia conversarà sobre Prudenci i Aurora Bertrana.


La crisi a Espanya: cronologia des de 2008 timeline | Timetoast\nPedro Solbes, redueix la previsió de creixement del 2008\nEntrevista Pedro Solbes El vicepresident econòmic, Pedro Solbes, redueix la previsió de creixement del 2008, des del 3,1% previ, apuntant als problemes sorgits en el sector immobiliari per la crisi de les hipoteques escombraries.\nPeriod: Mar 11, 2008 to Jun 9, 2012\nEn només tres anys, Espanya, la quarta economia de la zona euro ha passat d'un creixement accelerat en relació als seus homòlegs europeus a un estancament. Des de 2008 ha esclatat la bombolla immobiliària que segueix llastant els balanços dels bancs i amenaça la seva solvència. En el camí, un Govern socialista ha deixat pas a un del Partit Popular que ha començat el seu mandat pujant impostos i nacionalitzant un banc. A continuació, es desgrana una cronologia de la crisi a Espanya.\nAprovació d'un pla per reactivar l'economia espanyola\nEl Govern aprova un pla de 10.000 milions d'euros per reactivar l'economia espanyola.\nFamílies benificiades pel Xec-nadó\nMujeres adelantan el parto por el cheque bebé Des de juliol de 2007, 400.000 famílies s'han beneficiat del xec-nadó de 2.500 euros per fill amb independència del nivell de renda. El Govern destina 1.000 milions d'euros a aquesta mesura.\nEl govern no parla de crisi\nEl Govern no parla de crisi sinó de desacceleració i al llarg de la legislatura, desbordat per la crisi, corregeix contínuament el quadre macroeconòmic.\nLehman Brothers en fallida.\nBreve síntesis de la quiebra de Lehman Brothers Fallida del banc d'inversions Lehman Brothers.\nAugment del Fons de Garantia de Dipòsits.\nEl Govern augmenta fins a 100.000 euros a la cobertura del Fons de Garantia de Dipòsits.\nLa borsa cau un 8,16%.\nLa borsa perd un 8,16%, la segona major caiguda de la seva història.\nEspanya oficialment en recessió\nEspanya ja està oficialment en recessió després d'experimentar 2 retrocessos consecutius del PIB en el tercer i quart trimestre del 2008, un 0,3% i un 1% respectivament. El 2008, l'economia cau un 0,7% mentre que el 2007 va créixer un 3,5%.\nEl dèficit públic acaba al 4,2%, per sobre del 3% fixat en el pacte d'estabilitat de l'euro. En només un any, Espanya ha passat d'un superàvit de gairebé el 2% del PIB al dèficit. L'atur registrat a les oficines públiques d'ocupació és de 3.128.963 desocupats\nMés atur, més dèficit i més recessió ..\nSolbes:la crisis económica tocará fondo en 2009 El Govern aprova la revisió del Programa d'Estabilitat 2008-2011 que preveu més atur, més dèficit i més recessió en l'economia espanyola el 2009 i una volta al creixement el 2011.\nCaixa Castella-la Manxa\nEl Banc d'Espanya intervé Caixa Castella-la Manxa\nElena Salgado és la nova vicepresidenta econòmica.\nZapatero i Solbes xoquen sobre la millor manera d'estimular l'economia i Elena Salgado és la nova vicepresidenta econòmica.\nEl Govern redueix la deducció per habitatge en l'IRPF i anuncia una ajuda de 2.000 euros per comprar un cotxe dins del Pla 2000E, que recupera les vendes d'automòbils.\nCreació el Fons de Reestructuració Ordenada Bancària (FROB)\nEs crea el Fons de Reestructuració Ordenada Bancària (FROB), encarregat de regular les ajudes al sector financer en els processos de fusió i reestructuració. Compta amb 9.000 milions d'euros, 2.250 dels Fons de Garantia de Dipòsits i 6.750 amb càrrec als pressupostos.\nNou sistema de finançament autonòmic\nSalgado aconsegueix tancar el nou sistema de finançament autonòmic amb l'abstenció del PP.\nReestructuració del sector financer\nSubidas de precios e impuestos 200 Comença el procés de reestructuració del sector financer. El nombre de caixes, molt exposades al sector immobiliari, es reduirà de 45 a 15.\nEspanya segueix en recessió, el PIB cau un 3,6% al llarg de l'any. En el quart trimestre l'economia només es contreu una dècima. L'atur creix en 1.118.600 persones fins 4.326.500 i la taxa d'atur arriba al 18,83%, segons l'EPA. L'atur registrat per l'INEM dóna una xifra de 3.923.603 desocupats. El dèficit públic supera el 11% del PIB.\nPujada dels impostos\nEl Govern anuncia que puja els impostos i elimina la deducció de 400 euros. Calcula que amb aquestes mesures fiscals va a recaptar 10.950 milions addicionals.\nNova llei de Economía Sostenible\nEl Govern llança la nova Llei d'economia sostenible per redefinir l'economia espanyola fins al 2020 però evita les reformes estructurals.\nEPA nivell rècord de desocupats\nL'EPA confirma que l'atur en el primer trimestre supera el 20% per primera vegada en gairebé 13 anys, amb un nivell rècord de desocupats i 1,3 milions de llars amb tots els seus membres en atur. L'economia espanyola emergeix d'una recessió de 18 mesos per l'augment del consum.\nEl Banc d'Espanya intervé CajaSur\nEl Banc d'Espanya intervé CajaSur, un petit banc d'estalvis administrat per l'Església Catòlica, en una mesura que atemoreix els inversors.\nAprovació de una reforma laboral\nEl Govern aprova una reforma del mercat laboral. La llei és aprovada pel Parlament al setembre.\nEl Govern apuja un 2% l'IVA.\n¿Cómo le afecta la subida del IVA? El Govern apuja un 2% l'IVA.\nEls sindicats convoquen a una vaga general.\n29 de Septiembre Huelga General Els sindicats convoquen a una vaga general en protesta per la reformes i les mesures d'austeritat, però l'impacte és limitat.\nEl Govern força a les comunitats autònomes a publicar els seus comptes amb periodicitat trimestral.\nEspanya tanca l'any amb un dèficit del 9,24% i compleix l'objectiu previst malgrat les comunitats autònomes. El dèficit de l'Estat es redueix a un 5,07% del PIB, vuit dècimes menys del previst, fet que suposa un estalvi de 8.000 milions d'euros\nEdat de jubilació 67 anys.\nLA JUBILACIÓN PODRÍA RETRASARSE HASTA LOS 67 AÑOS El Govern aprova la reforma de pensions que elevarà gradualment l'edat de jubilació des dels 65 als 67 anys.\nEl Fons Monetari Internacional (FMI) adverteix.\nEl Fons Monetari Internacional (FMI) adverteix que l'economia d'Espanya encara s'enfronta a "grans riscos".\nZapatero avança les eleccions generals a novembre.\nZapatero avança les eleccions generals a novembre en lloc de març de 2012, com estava previst.\nLa prima de risc espanyola tanca al màxim históric-\nLa prima de risc espanyola tanca en el màxim històric de la zona euro al situar-se en 398,3 punts bàsics, per la inacció del BCE.\nEl Parlament aprova una esmena constitucional.\nEl Parlament aprova una esmena constitucional que obliga els futurs governs a mantenir l'equilibri pressupostari en temps de creixement econòmic normal.\nIntervenció del Banc de València\nEl Banc d'Espanya anuncia la intervenció del Banc de València, en el qual l'Estat injectarà 3.000 milions d'euros.\nMariano Rajoy anuncia retallades.\nEspaña entró oficialmente en recesiónEl volum de crèdits dubtosos de bancs, caixes i entitats de crèdit supera l'octubre els 130.000 milions d'euros. Mariano Rajoy anuncia retallades per valor de 16.500 milions d'euros en el seu discurs d'investidura com a president del Govern.Tercer trimestre. El creixement econòmic es desploma a zero i la majoria dels economistes veuen una nova recessió a l'horitzó. La taxa d'atur segueix en augment, arribant al 21,5%, la més alta en 15 anys.\nEspanya tanca 2011 amb un dèficit públic del 8,\nBaixa el deute de Espanya\nL'agència creditícia S & P rebaixa en dos esglaons la nota del deute d'Espanya, Itàlia, Portugal i Xipre.\nEconomia espanoya cau un 0.3%.\n"¡Que se jodan!", gritó diputada de Rajoy cuando anunció los recortes L'economia espanyola va caure un 0,3% el primer trimestre del 2012, segons l'INE, que confirma així l'entrada en recessió, amb dos trimestres consecutius de contracció.\nEl Govern nacionalitza el Banc Financer i d'Estalvis.\nEl Govern nacionalitza el Banc Financer i d'Estalvis, matriu de Bankia i quarta entitat del país.\nEl Consell de Ministres aprova el Reial Decret Llei.\nEl Consell de Ministres aprova el Reial Decret Llei sobre sanejament i venda d'actius immobiliaris financers.\nMoody 's rebaixa la qualificació de 16 caixes i bancs espanyols.\nMoody 's rebaixa la qualificació de 16 caixes i bancs espanyols. L'INE confirma que l'economia espanyola ha entrat en recessió després de sumar dos trimestres consecutius de contracció. El PIB va caure el 0,3% entre gener i març.\nLes consultores Roland Berger i Olvier Wyman\nLes consultores Roland Berger i Olvier Wyman són designades per avaluar la banca espanyola.\nEl pitjor any de la prima de risc\nLa prima de risc espanyola tanca en el seu màxim històric, 539 punts bàsics.\nFitch rebaixa el deute de les CCAA (Andalusia, Astúries, País Basc, Canàries, Cantàbria, Madrid, Múrcia i Catalunya )\nFitch rebaixa el deute de les CCAA d'Andalusia, Astúries, País Basc, Canàries, Cantàbria, Madrid, Múrcia i Catalunya i deixa a aquesta última ia poca distància del "bo escombraries".\nLa prima arriba al seu màxim històric intradia amb 547,9 punts bàsics.\nFitch rebaixa tres graons la nota de deute espanyol fins a BBB.\nFitch rebaixa tres graons la nota de deute espanyol fins a BBB, amb perspectiva negativa pels problemes del sector bancari.\nFitch rebaixa la solvència de quatre autonomies\nFitch rebaixa la solvència de quatre autonomies-Madrid, Cantàbria, Astúries i País Basc-i diverses grans ciutats. El Govern espanyol anuncia una tercera ronda de sanejaments a la banca.\nLuis de Guindos, anuncia que Espanya sol · licita ajuda a la zona euro per recapitalitzar la banca.\nAyuda europea a bancos españolesL'FMI avança la publicació del seu informe sobre la banca espanyola. L'Eurogrup convoca una teleconferència en què els ministres d'Economia i Finances de la zona euro analitzaran el problema bancari espanyol. El ministre d'Economia i Competitivitat, Luis de Guindos, anuncia que Espanya sol · licita ajuda a la zona euro per recapitalitzar la banca. El ministre no ha dit la quantitat i ha rebutjat utilitzar la paraula "rescat" per definir el procediment.


Actualitat Econòmica » 2019 » octubre\nBoris Johnson juga les seves cartes\nEn plena correcció de mercats europeus, Boris Johnson, primer ministre britànic, no ha ajudat a tallar la sagnia amb la nova proposta del Brexit de cara a la nova data clau del 31 d’octubre. La nova proposta de Johnson sembla ser lleugerament més laxa que les últimes proposicions iniciades pel portaveu britànic, tot i que la relació especial que menciona entre Irlanda del Nord i la Unió Europea sembla un plantejament a dia d’avui utòpic per als polítics que estan enmig de les negociacions per a la sortida d’Europa. A més a més, proposa no haver d’interposar barreres físiques entre la frontera d’Irlanda i Irlanda del Nord. El to desafiant del discurs de Johnson deixa la pilota als representats de la Unió Europea, enmig de les amenaces del premier britànic, que deixa entreveure que si no accepten la nova proposta hauran d’executar un Brexit dur. Les dades dels PMI fluixos a la zona europea, agreujats per la davallada del PMI de l’ISM als Estats Units, han alertat de nou els inversors, que consoliden els beneficis assolits al setembre, un dels millors mesos de l’any per a la renda variable després de les correccions de l’agost. Els selectius europeus més representatius van finalitzar la sessió amb davallades superiors al 2,50%, arribant al -3,23% en cas del FTSE-100 britànic. L’obertura de Wall Street, seguint la tendència europea, es tenyia de vermell en espera d’algun factor positiu que talli la caiguda.\nEls PMI manufacturers s’afebleixen a Europa\nUn dels indicadors macroeconòmics més rellevants de les economies, que dona una visió general sobre l’activitat del sector manufacturer, ha resultat estar per sota de 50 en gairebé totes les economies més rellevants d’Europa, en l’última revisió que s’ha fet pública del mes de setembre. En el cas d’Espanya, Suïssa, Itàlia, Alemanya i el Regne Unit els indicadors han resultat estar per sota de 50, mostrant una contracció en el creixement de la indústria. L’únic país que ha resultat estar, de moment, en fase expansiva és França, que queda lleugerament per sobre del llindar. Aquestes notícies van propiciar una jornada tenyida de vermell als mercats de renda variable europea, que van corregir en la seva totalitat mostrant certs temors a una possible recessió. A l’altra banda de l’Atlàntic, els mercats de Wall Street iniciaven la sessió amb lleugers avenços, però no tardaven a girar-se verticalment a la baixa en conèixer la caiguda de l’índex PMI del sector manufacturer de l’ISM, on s’esperava una lectura per sobre dels nivells de 50, i ha resultat estar bastant per sota, a nivells de 47,8. A més a més, aquesta davallada del PMI va afectar recíprocament els selectius europeus, que recollien la caiguda que es vivia als mercats americans tot agreujant la sessió viscuda.\nTrump culpa de nou les ‘fake news’\nEl president dels Estats Units ha tornat a compartir a través de les xarxes socials que s’està sentint perseguit i que s’estan començant a filtrar fake news o notícies falses pel que fa a l’acusació que ha rebut sobre la trucada al president ucraïnès i a les notícies sobre l’administració americana, que suposadament voldria excloure diverses empreses xineses dels índexs de Wall Street. De moment, aquestes notícies semblen calmar lleugerament els temors a curt termini dels inversors, que veuen com la sessió borsària al Vell Continent va acabar amb una nova jornada de pujades generalitzades, exceptuant el selectiu britànic FTSE-100, que va corregir un 0,24%. L’IBEX-35, per la seva banda, va aconseguir començar la setmana esdevenint el selectiu que més es va apreciar conjuntament amb l’EuroStoxx i el CAC-40, els tres amb pujades del 0,66%. El selectiu espanyol encara resta amb una important diferència si tenim en compte el rendiment acumulat des de principi d’any, que actualment és del 8,25%, mentre que el CAC-40 i el FTSE MIB cotitzen amb beneficis del 20,02% i 20,65%, respectivament. En espera de novetats respecte al que es tractarà a la nova ronda de negociacions comercials entre les dues potències econòmiques mundials, el tipus de canvi eurodòlar es va situar a nivells d’1,089 durant al sessió, per acabar tancant a nivells d’1,109 durant la sessió europea.\nGuanys importants als mercats europeus\nEls mercats també estan de vacances\n‘Goldfinger’ i ‘Italian Job’\nEls mercats tenen el vent a favor\nCopyright © 2014-2020 Actualitat Econòmica


El Diumenge de Rams es muntaran tres paradetes perquè es puguin adquirir els ciris "Una llum per la Pau" - Associació de VeÏns del Port de Pollença\nLes associacions de veïns de Pollença, Port de Pollença i Cala de Sant Vicenç, juntament amb la Comissió de Confraries, muntaren tres paradetes aquests Diumenge de Rams on posaran a disposició de la ciutadania 2.500 ciris que portaran la inscripció Una llum per la Pau. Una de les paradetes estarà ubicada una a l’entrada de la parròquia i l’altra, devora el Club Pollença a la Plaça Major de Pollença; i la tercera a l’entrada de l’església del Port de Pollença. Al Port de Pollença, també es muntarà una paradeta en el mercat del proper dimecres.\nL'objectiu és que els veïns i veïnes de Pollença facin un donatiu a través de l'adquisició dels ciris, i per això s'ha establert una quantitat mínima d'un euro. Aquestes donacions aniran destinades íntegrament a ajudar al poble ucraïnès a través de Caritas. Per altra banda, i per fer visible el nostre més ferm rebuig a la guerra que està lliurant Putin contra el poble ucraïnès, demanaren a la ciutadania que encengui Una llum per la Pau quan vagin a veure la processó del Dijous Sant, a cada costat del seu recorregut. La idea és fer una cadena humana de ciris al llarg de l'itinerari per on passarà la processó. Així farem visible un sentiment de solidaritat i de pau.\nLes associacions de veïns de Pollença, Port de Pollença i Cala de Sant Vicenç demana a totes aquelles persones que vulguin participar en aquesta iniciativa que, sempre que sigui possible, encenguin Una llum per la Pau en la processó del Dijous Sant i mostrin al món que a Pollença defensam la pau, la unió en la diversitat, la defensa dels drets humans i el constant progrés democràtic dels pobles.\nEnguany, la processó del Dijous Sant canvia d'itinerari i, seguint el que marquen les Sagrades Escriptures, pujarà pel carrer de les Creus fins a culminar a l'ermita del Calvari.


Botigues de Catalunya, Terrassa Comerç\nLa Federació d’Associacions Comerciants de Terrassa és una organització sense ànim de lucre que treballa en benefici del comerç de la nostra ciutat. El model comercial de Terrassa està enfocat cap al comerç de proximitat.\nLa nostra ciutat, per la seva situació geogràfica i la seva importància històrica i econòmica, té una gran rellevància comercial dins el nostre país. Les forces vives de la ciutat i els seus governants tenen com a objectiu aconseguir ser la segona ciutat en importància comercial de Catalunya. Les circumstàncies per ser-ho són absolutament favorables, només cal ser fidels al model de ciutat que volem.\nUn comerç de proximitat important només és possible a través de les organitzacions associatives que lluiten per la millora del comerç de cada zona.\nA dia d’avui Terrassa està estructurat amb un model associatiu clarament diferenciat:\nD’una banda les grans associacions i/o eixos comercials i d’altre banda un seguit de petites associacions.\nLes associacions i/o eixos es diferencien de les petites per la quantitat d’associats que tenen i per la seva estructura professional.\nUna associació per ser considerada gran o eix comercial ha de tenir més de 100 socis, d’aquesta manera, la Generalitat i l’Ajuntament signen convenis de col·laboració individuals i/o particulars que els hi permeten fer accions comercials i disposar d’un/a professional per dinamitzar la seva zona.\nA la Federació d'Associacions Comerciants de Terrassa el total de Comercos associats és de 370. Més comerços que qualsevol altre associació de la ciutat i més terreny municipal que totes les altres juntes. Actualment está composada per:


Un ciclista que anava contra direcció mor en xocar contra un turisme a l'autovia A-2, a Sant Andreu de la Barca – Actualidad\nUn ciclista ha mort en un accident de trànsit aquest dimecres a la matinada a Sant Andreu de la Barca, al punt quilomètric 593,9 de l’A-2 en sentit Barcelona, informa el Servei Català de Trànsit (SCT). Per causes que encara s’estan investigant, hi ha hagut una col·lisió frontal entre un ciclista, que circulava en contra direcció, i un turisme. En l’accident també s’hi han vist implicats dos turismes més. A conseqüència d’això ha mort el ciclista i el conductor d’un dels turismes ha resultat ferida lleu i l’han traslladada al Centre d’Urgències i Atenció Primària (CUAP) de Sant Andreu de la Barca. Els Mossos d’Esquadra, que han rebut l’avís a les 05.48 hores, no han localitzat la documentació del ciclista.\nL’A-2 s’ha tallat a Sant Andreu de la Barca en sentit Barcelona i s’han fet desviaments per la sortida de Castellbisbal. A partir de les 06.16 hores s’ha obert un carril en sentit Barcelona. Hi ha hagut aturades de 4 km. Amb aquesta víctima, són 105 les persones que han mort en accident de trànsit aquest any a la xarxa viària interurbana de Catalunya.


Exposició “De l’ombra a la llum” – Barcelona Photobloggers\nPublicado el 13 de abril de 2017 por Barcelona Photobloggers\nLa Fundació Setba inaugura el proper divendres 21 d’abril a les 19h “De l’ombra a la llum”, exposició de tres fotògrafes de diferents generacions amb un denominador comú: el fotoperiodisme i el compromís.\nLes tres, Joana Biarnés (1935), Sandra Balsells (1966) i Laia Abril (1986), han fotografiat realitats de la societat que els ha tocat viure i han fet de la “fotografia útil” la seva forma d’expressió. Les tres interroguen la naturalesa humana a través de la fotografia.\nL’exposició duu el mateix títol que el taller que organitza la Fundació Setba, dirigit a dones que han patit violència masclista. I no és casual. Les dones que van participar en l’edició de 2016 del projecte, també formen part de l’exposició. Elles han fotografiat les fotògrafes per a la mostra i el catàleg de la mateixa.\nJoana Biarnés va ser una de les primeres fotoreporteres espanyoles, una dona avançada al seu temps que va haver de lluitar contra els prejudicis masclistes de l’època i que, durant uns anys, va abandonar la fotografia per convenciment i per integritat professional. Va tornar a agafar la càmera fa poc temps, rebent el reconeixement que mereixia per la seva tasca i llegat.\nSandra Balsells comença la seva trajectòria com a fotoperiodista als Balcans on fotografia la desintegració de l’antiga Iugoslàvia. El 2006 guanya el premi Ortega i Gasset, i des d’aleshores ha continuat viatjant i plasmant la realitat d’altres països i societats.\nLaia Abril, malgrat la seva joventut, ha publicat diversos llibres i ha rebut premis com el d’Autora Revelació de PhotoEspaña 2016. La seva feina fotogràfica és d’investigació i periodisme, amb imatges plenes de força i sensibilitat.\nData: Del 21 d’abril al 22 de juny de 2017\nLloc: Fundació Setba, Plaça Reial 10 – 1r 2a, 08002 Barcelona (mapa)\n← ArtsLibris 2017\nConvocatoria “Slideluck Barcelona XI” →


L'onzena marxa diària pels presos polítics a Barcelona / Adrià Lizanda\nTensió entre alguns conductors i els manifestants quan han tallat el carrer Aragó\nper Adrià Lizanda 13 de desembre de 2018 21:37\nOnzè dia consecutiu de la marxa diària pels presos polítics, iniciada arran de la vaga de fam de Jordi Sànchez, Jordi Turull, Josep Rull i Joaquim Forn. Unes 60 persones, segons la Guàrdia Urbana, han tallat aquest dijous al vespre el trànsit als carrers Roger de Llúria i Aragó cridant consignes com "no hi som tots, falten els presos".\nAlguns conductors han amenaçat els manifestants, fins i tot desitjant que els "afusellin tots". La Guàrdia Urbana ha explicat al TOT Barcelona que totes les manifestacions haurien de tenir un recorregut definit. Però aquestes marxes dels CDR tenen un recorregut improvisat, i el dispositiu del cos ha d'utilitzar un plànol i diverses patrulles per tallar la circulació en els punts als quals els manifestants es poden dirigir en cada moment. "Sembla que alguns volen complicar la nostra feina, però els perjudica més a ells", lamenten agents del dispositiu.\nLa seva feina, detallen, és evitar riscos d'atropellaments pels concentrats. Si no saben del cert on aniran els manifestants se'ls fa més difícil mantenir la seguretat dels manifestants, precisen. Pel que fa al gruix d'agents que formen part de l'operatiu, expliquen que avui s'ha vist reduït perquè la manifestació dels CDR ha coincidit amb la de sindicats dels Mossos.\nLa concentració d'aquest vespre ha provocat llargues cues de cotxes al carrer Aragó. Un agent dels Mossos d'Esquadra –el cos de la Generalitat acompanya també el recorregu– tha recomanat els manifestants que avui evitessin transitar entre els cotxes al·legant que els conductors estaven "emprenyats".\nAmb tot, la marxa ha canviat el seu recorregut avui i ha acabat on havia començat, com cada dia, davant de la Delegació de govern espanyol. Allà, els concentrats han cridat: "Avui marxem, però demà tornarem" als agents de la Policia Nacional que custodien la porta.\nJoaquim Forn i Josep Rull s'afegeixen a la vaga de fam dels presos polítics\nComença el dejuni col·lectiu pels presos polítics a Sarrià-Sant Gervasi


Els líders europeus fracassen en l’intent per repartir els alts càrrecs de la UE\n[VÍDEO] Escàndol al Regne Unit per l'agressió d'un alt càrrec del govern a una activista de Greenpeace\t[VÍDEO] Escàndol al Regne Unit per l'agressió d'un alt càrrec del govern a una activista de Greenpeace\nL'Elisi desmenteix que Macron hagi felicitat Rivera pels pactes electorals\tL'Elisi desmenteix que Macron hagi felicitat Rivera pels pactes electorals\nLa llei polonesa que jubilava jutges del Suprem vulnera la normativa europea, segons l'advocat general del TJUE\tLa llei polonesa que jubilava jutges del Suprem vulnera la normativa europea, segons l'advocat general del TJUE\nBoris Johnson i Jeremy Hunt, candidats definitius a succeir May\tBoris Johnson i Jeremy Hunt, candidats definitius a succeir May\nL'apunt de Boye que desmunta la crida a una euroordre urgent contra Puigdemont\tL'apunt de Boye que desmunta la crida a una euroordre urgent contra Puigdemont\nEls dirigents europeus fracassen en l’intent de repartir els alts càrrecs de la UE\nEls caps d’estat i de govern constaten que cap candidat a presidir la Comissió Europea no té majoria\nLa reunió entre els líders dels vint-i-vuit estats de la UE per tancar el repartiment d’alts càrrecs de l’ens comunitari ha acabat aquest dijous sense cap proposta ferma sobre la taula. ‘No hi ha hagut majoria al voltant de cap candidat, s’ha acordat que ha d’haver-hi un paquet (de propostes de noms) que reflecteixi la diversitat de la UE i que ens reunirem el 30 de juny‘, ha dit el president del Consell Europeu, Donald Tusk, en conferència de premsa en acabar la reunió. La manca de consens entre els caps d’estat i de govern i les famílies populars, socialistes i liberals ha impedit segellar qui volen que ocupi, entre altres, la presidència de la Comissió Europea quan plegui Jean Claude Juncker.\n‘Necessitem més temps’, ha assegurat Tusk. Així, amb el 2 de juliol a l’horitzó, quan el nou Parlament Europeu s’ha de constituir per avalar els noms proposats i votar també qui serà el president de l’Eurocambra, els líders dels 28 tornaran a reunir-se a Brussel·les in extremis el pròxim diumenge 30 de juny.\nPreguntats sobre què pot canviar d’aquí al diumenge de la setmana vinent, Juncker ha assenyalat en la roda de premsa conjunta amb Tusk que confia que poc però que llavors, ni que sigui per motius de calendari, ‘la decisió s’haurà de prendre’.\nDurant la jornada de dijous, s’han constatat les posicions de les diferents famílies polítiques però no hi ha hagut cap cessió. ‘Ara cal acostar postures’, ha dit una font diplomàtica. L’equilibri que busquen els caps d’estat i de govern no és fàcil, idealment hi ha d’haver en el repartiment de càrrecs un equilibri geogràfic, de gènere i entre famílies polítiques i a més ha de comptar amb l’aval posterior del Parlament Europeu.\nLa intenció és tancar un acord sobre posicions com la presidència de la Comissió Europea, la presidència del Consell Europeu, la presidència del BCE, la del president del Parlament Europeu i l’Alt/a Representant de la UE per Afers Exteriors i Política de Seguretat.\nSi bé en el dia previ a la reunió a Brussel·les, el president del Consell Europeu, Donald Tusk, es mostrava ‘cautelosament optimista’, ja aquest dijous el polonès admetia que es mostrava ‘més caut que optimista’.\nDiverses fonts diplomàtiques han assegurat que s’ha mostrat ‘sintonia’ entre socialistes i liberals ‘en molts punts’ i que alhora s’ha constatat que el candidat dels populars Manfred Weber no compta amb prou suports per ser el successor de Juncker.


Mostrant articles per etiqueta: Font de Sant Muç\nL’Arran de Font d’aquest dissabte s’ajorna fins el 17 de setembre\nL’Arran de Font que organitza Rubí d’Arrel amb la col·laboració d’Òmnium Cultural s’ajorna fins al 17 de setembre. Així ho ha anunciat l’equip responsable d’aquesta vetllada musico-literària després de la mort “d’una persona propera a l'organització, de la masoveria de Sant Muç”.\nL’Arran de Font compleix 5 anys\nLa vetllada musico-literària que organitza Rubí d’Arrel amb la col·laboració d’Òmnium Cultural es farà dissabte, 30 de juliol, a la Font de Sant Muç. L’activitat comptarà, com sempre, amb actuacions musicals, lectures i un sopar a la fresca.\nArran de Font continua reivindicant els espais naturals de Rubí\nRubí d’Arrel i Òmnium Cultural han celebrat aquest dissabte la segona edició de l’Arran de Font. L’activitat reivindica la recuperació dels espais naturals de Rubí. La trobada consisteix en una caminada cap a la font de Sant Muç i, un cop allà, ha tingut lloc un sopar i actuacions musicals i de poesia.


Última hora: Tots els regidors del PDeCAT de Valls es donen de baixa del partit\nL'alcaldessa i tots els regidors del PDeCAT de Valls es donen de baixa del partit\nDolors Farré, Marc Ayala, Enric García i Martí Barberà han estripat el carnet després dels fets dels últims dies\nRedacció dilluns, 31 d’agost 2020 - 16:55h\nSegueix el degoteig de baixes del PDeCAT a Valls. Després que l'exalcade Albert Batet hagi anunciat que estripa el carnet del partit independentista, la mateixa alcaldessa de la ciutat, Dolors Farré, i la resta de regidors del grup municipal que fins ara militaven en aquesta formació han imitat els seus passos.\nEn aquest sentit, a part de Dolors Farré, també han presentat la baixa del PDeCAT els regidors vallencs Marc Ayala, Martí Barberà i Enric García i ho han donat a conèixer a través de les xarxes socials. Asseguren que ho fan «fruit de les diferències amb el rumb i la direcció del partit i, especialment, pels fets dels darrers dies».\nHe demanat tramitar la meva baixa com associada del PDeCAT, fruït de les diferències amb el rumb i la direcció del partit i, especialment, pels fets dels darrers dies. Continuarem treballant de valent des de @JuntsXCat i @JuntsXValls, com sempre al costat del MH President @KRLS. https://t.co/gynHExvpOd\n— Dolors Farré 🎗 (@DolorsFarre) August 31, 2020\nÚltima hora: Albert Batet, l'exalcalde de Valls, estripa el carnet del PDeCAT\nAtenció: Novetats destacades a la zona blava de Valls a partir d'avui\nAlbert Batet PDECat Valls Ajuntament de Valls Valls Dolors Farré


TOTsuma: Caloreta, metres i km\nCaloreta, metres i km\nDesprés d'una setmana on he començat a practicar amb un nova eina de gimnàs, el TRX. Hem fet les sessions habituals de natació si bé per un tema de feina la del dijous la vaig fer el divendres al vespre.\nDissabte matí, em llevava aviat perquè a les 8h volia sortir amb els toperos però vaig arribar uns minuts tard i aquesta gent són molt puntuals. Total que en solitari vaig fer-me una ruta ràpid: SANT FELIU DE GUÍXOLS / Santa Cristina d'Aro / Llagostera / Cassà de la Selva / Llambilles / Quart / Girona / Campdurà / Sant Julià de Ramis / Celrà / Bordils / Sant Martí Vell / Madremanya / Monells / Corçà / La Bisbal d'Empordà / Forallac / Sant Climent de Peralta / a l'esquerra cap a Torrent / Regencós / Alt de BEGUR / baixar cap a Esclanyà / Palafrugell / a la dreta cap a pujar el Far de Sant Sebastià / baixar a Llafranc / pujar de nou a Palafrugell / Mont-Ras / Vall-llobrega / Palamós / Sant Antoni de Calonge / Platja d'Aro / Castell d'Aro / S'Agaró i SANT FELIU DE GUÍXOLS.\nDistància: 121'6 km\nTemps: 4h 20'\nMitja de velocitat: 29'5 km/h\nDoncs m'he trobat molt bé i malgrat el ventet emprenyós ha sortit una bona sortida.\nAvui diumenge, tocava doble sessió. A quarts de set em llevava perquè a les 7:30h quedava amb la Desi, la Mireia Borrego, l'Anna Ymbern, la Sandra González, en Pol Rigau, en Marc Roura, en Raul Fortuño i en Jordi Extremera a La Corxera per anar a competició de màsters de natació a Mataró. Anar a nedar a Mataró en tenia especials ganes perquè és piscina olímpica (50m) exterior amb aigua calenteta :-))) Aquest cop competia en 1500m. Era el primer cop i no tenia referències de temps però calculava una mitja horeta. Han estat unes trenta piscines de 50 i he demanat que em marquessin cada dos piscines les que m'anaven quedant així segur no em descompto. jejeje...\nAl final he fet uns 27' (temps no oficial), ja tinc referència de temps.\nPiscina del Club Natació Mataró\nDesprés de nedar la meva sèrie, hem esperat que un company acabés la seva sèrie, hem menjat una mica i ens hem anat a canviar per afrontar la segona sessió del dia: tornar de Mataró en bici fins a Sant Feliu. Hem anat amb una furgo amb les bicis i després alguns s'han quedat a completar alguna sèrie i d'altres a nedar a mar amb neoprè. En Pol Rigau, en Marc Roura, en Jordi Extremera i jo hem anat cap a buscar la carretera de la costa.\nMataró / sortim del Centre Natació Mataró i cap a buscar la N-II / Sant Andreu de Llavaneres / Caldes d'Estrac / Arenys de Mar / Sant Pol de Mar / Calella de la Costa / Pineda de Mar / Santa Susanna / Malgrat de Mar / Palafolls / agafem la Gi-682 cap a Blanes / Lloret de Mar / Tossa de Mar [fins aquí la mitja esparverant de 34'3km/h malgrat trànsit]. Aquí ja hem enfilat la carretera de Tossa fins a SANT FELIU DE GUÍXOLS.\nDistància: 71'20 km/h\nMitja de velocitat: 32'7 km/h\nUn altre gran matí d'esport. Molt bones sensacions a la bici, tot i els 1500m anteriors de natació. Els quatre hem arribat molt sencers i contents.\nPublicat per Xavi a 23:32:00


La Diputació de Lleida destina més de mig milió d'euros a despeses de transport i menjador escolar no obligatori\nActualitzada 19/11/2020 a les 18:38\nTalarn destaca la importància de trobar un equilibri entre economia i salut\n© El president de la Diputació, Joan Talarn, amb els vicepresidents, durant el ple ordinari de novembre.\nEl Ple de la Diputació de Lleida ha aprovat aquest dijous el Pla de Cooperació Comarcal per fer front a les despeses de transport i menjador no obligatori del curs 2018-2019, per 558.181,33 euros. Durant la sessió plenària, el president de la Diputació, Joan Talarn, ha donat suport als sectors productius que estan patint per la crisi sanitària i ha destacat el "cert alleugeriment" anunciat pel Govern a partir de dilluns. En aquest sentit, ha recordat que, "en moments tan difícils com l'actual, és necessari trobar l'equilibri entre viure i sobreviure". També durant el ple s'ha llegit una declaració institucional unitària amb motiu de la celebració, el 25 de novembre, del Dia Internacional per a l'eliminació de la violència envers les dones.\nA banda del Pla per fer front a les despeses de transport i menjador no obligatori, en l’àmbit de la comissió informativa de Cooperació Municipal s'ha fet l'aprovació inicial de la modificació de les bases reguladores del Pla Extraordinari d'Inversions Locals (2017-2018) i la resolució d'al·legacions i aprovació definitiva del Pla de cooperació municipal per al finançament d'inversions dels ajuntaments i les entitats municipals descentralitzades del territori de Lleida 2020-2021.\nPosteriorment, s'ha aprovat amb l'abstenció del grup d'ERC, la moció presentada per Ciutadans per millorar la situació actual en els Centres d'Atenció Primària dels municipis de la demarcació.\nTambé s'ha aprovat parcialment la moció presentada pel grup polític d'ECP per reforçar les xarxes de protecció social de Catalunya per afrontar la crisi de la covid-19.\n4.Les persones d'entre 50 i 55 anys ja poden demanar cita per vacunar-se\n1. El Suprem confia a emetre el seu informe sobre els indults del 'procés' a finals de maig\n2. Llum verda a la llei de canvi climàtic\n3. Els catalans destinen un 36% del sou a pagar el lloguer\n4. Tallen la llum, per raons de "seguretat", a un bloc okupat de la Seu d'Urgell\n5. Instal·len una rampa d'evacuació per a animals al canal de Térmens


Manual per fomentar l’educació de la consciència i l'expressió cultural | Interacció\nInici Apunts Manual per fomentar l’educació de la consciència i l'expressió cultural\nManual per fomentar l’educació de la consciència i l'expressió cultural\nPublicat per Centre d'Informació i Documentació el 04/05/2016 - 08:45 | Última modificació: 04/05/2018 - 11:47\nComissió Europea | Agenda Europea de la Cultura\nManual que proporciona orientació estratègica, recomanacions i bones pràctiques per implementar polítiques futures més adequades que fomentin la consciència i l’expressió cultural, una de les vuit competències clau establertes el 2006 per la Unió Europea per a l’aprenentatge al llarg de tota.\nEl manual ha analitzat les iniciatives desenvolupades fins ara per la Unió Europea i els estats membres per promoure l’adquisició d’aquesta competència a través de l’educació formal (escoles), l’educació no formal (institucions culturals), altres aprenentatges (grups o famílies) i instruments específics com l’educació artística i l’educació cultural. Explica també alguns conceptes clau (competències, educació artística i educació cultural) i recopila les diferents línies argumentals que han marcat els debats públics al voltant de l’educació artística i cultural en els últims anys.\nA partir d’aquesta experiència acumulada, el manual n’extreu algunes lliçons per al desenvolupament futur d’aquesta competència clau que la Unió Europea defineix com: “la apreciación de la importancia de la expresión creativa de ideas, experiencias y emociones a través de distintos medios, incluida la música, las artes escénicas, la literatura y las artes plásticas”. Les lliçons extretes són les següents:\nCal tenir en compte algunes condicions prèvies per al desenvolupament exitós d’aquesta competència en el disseny de polítiques i projectes.\nReconsiderar el paper crucial dels professors i dels currículums formatius.\nLa consciència i l’expressió cultural ha de ser una competència clau des del bressol fins a la tomba.\nCal tenir en compte les diferents etapes de la consciència cultural.\nLa cultura té moltes facetes i existeixen múltiples maneres de formar i entrenar la consciència i l’expressió cultural.\nLa consciència i l’expressió cultural ha de ser una responsabilitat compartida per tots els actors involucrats en l’educació.\nÉs hora de pensar estratègicament sobre aquesta competència clau.\nEl manual ha estat elaborat per un grup de treball transversal de representants polítics, experts i professionals dels sectors de la cultura i l’educació dins el Pla de treball per a la cultura 2015-2018 i acaba amb una sèrie de recomanacions per a les autoritats educatives i culturals a escala nacional i europea. Inclou també un annex amb casos de bones pràctiques de tots els estats membres.\nPDF Cultural awareness and expression handbook\nPDF Annex Cultural awareness and expression handbook\nPoodeu consultar també la recomanació del Parlament Europeu de 18 de desembre de 2006 sobre les competències clau per a l’aprenentatge permanent que són les següents: 1. Comunicació en la llengua materna; 2. Comunicació en llengües estrangeres; 3. Competència matemàtica i competències bàsiques en ciència i tecnologia; 4. Competència digital; 5. Aprendre a aprendre; 6. Competències socials i cíviques; 7. Sentit de la iniciativa i esperit d’empresa, i 8. Consciència i expressió cultural.\npolítiques públiques, educació, competència artística i cultural, competències bàsiques\nGestió cultural, Educació cultural\nEls FabLabs i el moviment 'maker', un nou model de...


Vic farà una primera prova per pacificar el trànsit a la Ronda Camprodon durant la Setmana de la Mobilitat — Ajuntament de Vic\nSou aquí: Inici → Notícies → Vic farà una primera prova per pacificar el trànsit a la Ronda Camprodon durant la Setmana de la Mobilitat\nVic farà una primera prova per pacificar el trànsit a la Ronda Camprodon durant la Setmana de la Mobilitat\nContinua avançant el desplegament de Ciutat 30, on es donarà més prioritat als vianants i a les bicicletes suprimint un carril de vehicles per convertir-lo en carril bici\nFabiana Palmero i Titi Roca\nCoincidint amb la Setmana Europea de la Mobilitat (SEM), que tindrà lloc del 16 al 22 de setembre, l’Ajuntament de Vic començarà a fer els primers assajos per pacificar el trànsit de vehicles a la Ronda Camprodon amb l’objectiu de continuar fomentant una mobilitat més sostenible i avançar cap al model de Ciutat 30.\nAixí, es faran diverses proves en diferents seccions d’aquest vial per continuar prioritzant les persones i la mobilitat en bicicleta en detriment dels vehicles motoritzats. “Si volem viure més saludablement haurem de treure espai als cotxes; esperem que la gent estigui tan contenta com nosaltres i que vegin que és el futur”, ha exposat aquest matí Fabiana Palmero, regidora d’Urbanisme i Mobilitat, en la presentació que ha fet acompanyada per Titi Roca, regidor del barri del Nord, als mitjans de comunicació i a alguns veïns de la zona.\nSegons Palmero, des de la plaça Catalunya (a l’escola Guillem de Mont-rodon) fins a la plaça del Mil·lenari, tant a l’Avinguda Bernat Calbó com a la Ronda Camprodon només hi haurà un carril per a cotxes en cada sentit i un carril d’anada i un de tornada per a bicicletes. A les interseccions amb el carrer Manlleu i carrer Pare Coll s’habilitarà un carril per poder fer els girs i permetre-hi la circulació. La regidora ha assegurat que el carril bici estarà ben segregat del dels vehicles. Es deixarà una separació d’uns 70 centímetres amb els cotxes, de manera que es garantirà al màxim la seguretat de tothom que circuli amb bicicleta, tant persones adultes com infants.\nFabiana Palmero ha explicat que s’aniran provant alternatives per pacificar el trànsit a la Ronda Camprodon. A mig termini, aquesta és la solució ja que quan el vial deixi de ser un eix molt ràpid els cotxes hauran de buscar camins alternatius, afirma Palmero.\nLa pacificació del trànsit a la Ronda Camprodon compta amb la implicació i la complicitat de les escoles de la ciutat, les quals també promouran els desplaçaments de les famílies fins als centres amb mitjans de mobilitat activa i sostenible. La millora en la pacificació i accessibilitat al voltant de les escoles és, de fet, un dels objectius que contempla el Pla d’Actuació Municipal 2019-2023 (PAM) en l’eix 5: Vic, ciutat saludable.\nDurant la Setmana Europea de la Mobilitat es comptarà amb el suport dels agents cívics, que s’encarregaran de fer una tasca informativa i divulgativa a peu de carrer per explicar per on s’ha de circular i com han de conviure els diferents mitjans de transport.


El PP de Sant Sadurní demana que s’estudiï la possibilitat de construir un aparcament per autocaravanes al centre de la vila | RTVVilafranca\nEl PP de Sant Sadurní demana que s’estudiï la possibilitat de construir un aparcament per autocaravanes al centre de la vila\nEl Partit Popular de Sant Sadurní, mitjançant el seu regidor portaveu, Carles Jiménez, ha demanat que s’habiliti un espai al pàrquing del centre per autocaravanes tal i com ja s’està fent a diferents municipis de Catalunya. La intenció del PP és que s’estudiï el cost i la viabilitat d’aquesta proposta, donat que el turisme d’autocaravanes està cada cop més de moda i compta amb més seguidors.\nJiménez ha volgut destacar que segons l’Associació d’Autocaravanes hi ha 25.000 vehicles d’aquests a Espanya i 200.000 més creuen cada any les fronteres. En total, uns 500.000 turistes viatgen cada any utilitzant aquest mitjà de transport.\nEl PP pretén que, en cas que es comprovi la viabilitat econòmica i d’ubicació, es porti a terme el projecte amb la major rapidesa possible, abans de la campanya d’estiu i en particular que les instal·lacions es trobin en ple us abans de l’edició del Cavatast d’enguany.\nEn concret, el PP demana la dotació del pàrquing del centre de punts d’aigua potable, buidatge d’aigües brutes i càrrega elèctrica. Pel grup popular, el del centre és un bon pàrquing ja que compta amb una ubicació cèntrica, i permet al visitant desplaçar-se fàcilment per la Vila. En aquest sentit, Jiménez ha destacat que l’objectiu és que els turistes d’autocaravanes trobin a Sant Sadurní tots els serveis que necessitin i que a la vegada es quedin a la Vila.\nLaura Agustín, de l’Eugeni d’Ors, rep el primer premi dels premis Floquet de Neu de Recerca\nL’Associació de Veïns de Sant Julià denuncia l’estat de les instal·lacions del seu local\n09/10/19Els Castellers de Vilafranca enceten el viatge a Califòrnia amb castells de set\nL'actualitat esportiva de Vilafranca del Penedès


El projecte Hotels Salut de Barcelona opta a dos premis internacionals\nPublicat 24/10/2020 13:47CET\nJaume Collboni destaca "la solidaritat i el compromís" dels hotels\nEl projecte Hotels Salut de Barcelona ha estat nominat com a finalista de dos premis internacionals que reconeixen el seu valor com a iniciativa de compromís ciutadà i públic durant el coronavirus.\nD'una banda, està nominat als City Nation Placer Awards en la categoria de Millor implicació ciutadana, que "reconeix actuacions que posen en valor el factor ciutadà", informa l'Ajuntament de Barcelona aquest dissabte en un comunicat.\nD'altra banda, està nominat als Responsible Tourism Awards de World Travel Market, un esdeveniment de referència de turisme que reuneix anualment a Londres responsables del sector, hotelers i operadors de viatges.\nAquests guardons reconeixen iniciatives i pràctiques per al turisme sostenible arreu del món, i aquest any s'han reformulat per adaptar-se al context del coronavirus.\nAixí, distingeixen "empreses, destinacions i organitzacions o persones que assumeixen la responsabilitat i afronten el desafiament del coronavirus i també que ajuden els altres en aquest desafiament".\nEl projecte Hotels Salut va posar a la disposició de la gestió sanitària més de 2.500 habitacions de 18 hotels de Barcelona per alleujar la pressió d'ingressos als hospitals durant la primera onada.\nEl primer tinent d'alcalde de Barcelona, Jaume Collboni, ha destacat "la solidaritat i el compromís dels hotels" en la gestió de la crisi del coronavirus, i ha dit que les nominacions són merescudes.\n"Crec que tots els barcelonins podem estar orgullosos de tenir uns hotels i uns hotelers que, sense que pràcticament ningú l'hi demanés, van posar a disposició les seves instal·lacions", ha afirmat.


Un treball de la borgenca Sara Boldú guanya el premi especial al millor reportatge del 31è Premi Pica d'Estats - Notícies de les Borges Blanques i les Garrigues - Ràdio Les Borges 107.1 FM\nUn treball de la borgenca Sara Boldú guanya el premi especial al millor reportatge del 31è Premi Pica d'Estats\nEs tracta d''Els artistes van amb tractor', un homenatge a l'agricultura i la terra de les Garrigues\nEl passat dissabte, 8 de febrer, es van donar a conèixer els guanyadors del 31è Premi Turístic Internacional Pica d'Estats de premsa, ràdio, televisió i internet convocat pel Patronat de Turisme de la Diputació de Lleida. Després de la deliberació del jurat per decidir la relació de guanyadors d'aquesta edició del certamen, es va concloure que el treball 'Els artistes van amb tractor', de la borgenca Sara Boldú, rebria el premi al millor treball, dotat amb 10.000 euros.\nLa 31a edició del Premi Pica d'Estats compta amb una dotació econòmica de 45000 euros distribuïts en un premi especial de 10000 euros per al millor treball escollit pel jurat entre els 8 reportatges guanyadors en les diferents categories, que ha estat el que ha guanyat la videoartista Sara Boldú, i una altres set premis de 5000 euros cadascun.\nLes vuit categories del certamen han estat: premsa escrita d'informació general, premsa especialitzada en viatges i turisme, ràdio, televisió, premsa internacional, reportatge fotogràfic, internet i, finalment, un altre destinat al millor treball dels mitjans de comunicació locals de les Terres de Lleida.\nEn aquesta edició s'han rebut un total de 224 treballs, dels quals 51 corresponen a premsa internacional. Es tracta de la xifra més alta de participació estrangera registrada fins ara i, en conjunt, el segon millor registre de la història del guardó periodístic.\n'Els artistes van amb tractor'\nEl treball guanyador de Sara Boldú, 'Els artistes van amb tractor', va ser exposat a l'Espai Macià de les Borges Blanques del 2 al 25 d'agost de l'any passat. En aquesta obra, la videoartista homenatja l'agricultura i la terra de les Garrigues i ho fa mirant-la des del cel, gràcies al treball realitzat amb un dron. El treball plasma l'acció humana a través de l'agricultura, de manera totalment visual i artística. 'Els artistes van amb tractor' inclou imatges que reflecteixen els treballs dels pagesos a la terra com la sega o la verema, entre altres.\nLes imatges de l'obra han estat preses des de l'aire amb un drone.


Hotel Edelveys Anapa Rússia - Ofertes d'hotels amb els MILLORS DESCOMPTES EN LÍNIA\nKoltsevaya Ulitsa 10, Anapa, Anapa, Rússia, 353456 - Veure al mapa\nConvenientment situat a Anapa, Hotel Edelveys és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel Edelveys, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos recepció 24 hores, transport hotel/aeroport, habitació familiar, servei de bugaderia, caixa forta.\nGaudiu de les comoditats d'alta gama com ara aire condicionat, calefacció, servei de despertador, escriptori, balcó/terrassa per tal de relaxar-vos després d'un cansat dia. Les instal.lacions d'oci de l'hotel, que inclouen parc infantil, jardí, sala de jocs estan dissenyades per escapar i relaxar-se. Si buscau un allotjament còmode i adequat a Anapa, faci de Hotel Edelveys la vostra llar.\nTots els tipus de viatgers (136) Parelles (45) Viatgers en solitari (9) Famílies amb infants petits (58) Famílies amb infants grans (16) Grups (8)


•\tJuan Antonio Alcaraz, director general de CaixaBank, i Rafael Herrador, director territorial de CaixaBank a Madrid, han rebut a una delegació del club blanc-i-vermell, encapçalada pel seu president, Enrique Cerezo, i el seu conseller delegat, Miguel Ángel Gil.\n•\tLa visita institucional també ha comptat amb la presència de Koke i José María Giménez, jugadors del primer equip masculí, i d'Amanda Sampedro i Silvia Meseguer, capitanes de l'equip femení que acaba de conquerir la Lliga.\n•\tLa nova oficina del Wanda Metropolitano, inaugurada fa un any, posa de manifest l'estreta vinculació entre les dues entitats, que es remunta al 1998 quan CaixaBank va obrir la primera oficina de l'entitat al Vicente Calderón.\nL'oficina de CaixaBank situada al Wanda Metropolitano i tematitzada amb la imatge corporativa de l’Atlético de Madrid, que compleix el seu primer aniversari, ha acollit la visita d'una delegació del club, encapçalada pel seu president, Enrique Cerezo, i el seu conseller delegat, Miguel Ángel Gil, així com d'una representació de jugadors formada per ‘Koke’ Resurrección, José María Giménez, Amanda Sampedro i Silvia Meseguer.\nJuan Antonio Alcaraz, director general de CaixaBank, i Rafael Herrador, director territorial de CaixaBank a Madrid, els van donar la benvinguda i els van mostrar les instal·lacions d'aquesta oficina, que compta amb un petit córner que simula el terreny de joc, on estan exposades les equipacions del club, i a la qual destaca el paper de CaixaBank com a patrocinador oficial de l’Atlético de Madrid i els mitjans de pagament per als simpatitzants de l'entitat blanc-i-vermella com la targeta de crèdit affinity i la polsera contactless de l’Atlético de Madrid. Fins avui ja s'han emès prop de 5.000 d'aquestes targetes.\nL'oficina també disposa d'una zona VIP tematitzada amb els trofeus que ha aconseguit el club madrileny al llarg de la seva història. En aquesta àrea, els jugadors i directius de l’Atlético de Madrid reben atenció personalitzada per realitzar tots els tràmits que requereixen. Al mateix temps, l'oficina compta amb tres despatxos tematitzats amb llegendes del club, imatges de tots els seus estadis i els triomfs aconseguits en els seus 116 anys de vida.\nL'oficina Wanda Metropolitano treballa per i pel club, els seus empleats, empreses vinculades i aficionats. És una de les oficines més premiades per l'excel·lència en l'atenció al client i compta amb un de les majors ràtios per empleat per volum de negoci i nombre de clients, a més de ser una de les oficines amb major nombre de clients del segment de Banca Privada.\nEl director general de CaixaBank, Juan Antonio Alcaraz, ha posat en valor el programa Family Futbol, clau en l'estratègia de l'entitat i en la posada en marxa d'oficines com la del Wanda Metropolitano: “El programa Family Futbol és la nostra proposta de valor que permet a CaixaBank apropar-se als aficionats del futbol oferint els millors productes financers vinculant-los a la seva gran passió. A través d'aquest programa treballem amb dos objectius comercials: captació de clients i la seva vinculació amb l'entitat. Perquè per a nosaltres és important ser l'entitat de referència dels aficionats al futbol, de la mateixa manera que ho som dels clubs que patrocinem i dels quals som el seu soci financer”. El director general de CaixaBank ha afegit que “des de l'inici del programa, CaixaBank ha comercialitzat més de 200.000 targetes vinculades als clubs de futbol patrocinats, ha captat més de 25.000 nòmines i ha finançat 50.000 abonaments”.\nPer part seva, el director territorial de CaixaBank a Madrid, Rafael Herrador, ha destacat l'especial vinculació que uneix a CaixaBank amb el club, que es remunta fins i tot abans de 1998 quan es va obrir la primera oficina de l'entitat a l'estadi Vicente Calderón. Des d’aleshores totes dues institucions han col·laborat estretament i el club sempre ha comptat amb el suport de CaixaBank com a soci financer oficial. Herrador ha aprofitat l'ocasió per destacar els valors que comparteixen ambdues entitats: “Compartim els nostres valors corporatius amb el club, que són el lideratge, ja que estem com a partner d’un club líder, la confiança entre les dues entitats i el compromís social. En aquest punt hem d’agrair al club la seva disponibilitat per ajudar-nos amb les iniciatives socials que impulsa l’Obra Social”.\nDurant la visita institucional també va intervenir el conseller delegat de l’Atlético de Madrid, Miguel Ángel Gil, qui ha destacat l’estreta relació que uneix ambudes entitats des de fa dècades: “La inauguració d’aquesta oficina és una mostra més del creixement de CaixaBank vinculat a l’Atlético de Madrid i del nostre propi club. No podem fer res més que donar les gràcies, ja que han passat les seves oficines de sempre al Calderón a les actuals al Wanda Metropolitano. A més, aquestes han estat d’allò més rendible per a l’entitat”.\nEls jugadors Koke, José María Giménez, Amanda Sampedro i Silvia Meseguer també han volgut recalcar la modernitat, amplitud i gran tracte que ofereix la oficina de CaixaBank al Wanda Metropolitano.\nCaixaBank va impulsar el 2011 una estratègia dirigida a convertir-se en el banc dels clubs de futbol a Espanya. En l'actualitat, l'entitat financera patrocina a 16 equips de Primera Divisió i 15 de Segona Divisió, copant tota la geografia espanyola.\nA través d'aquesta acció, CaixaBank avança en la generació de negoci en oferir experiències i avantatges exclusius als seus clients a cada territori d'influència de l'entitat. L'objectiu d'aquesta estratègia se centra en incrementar la notorietat de marca, captar i fidelitzar als clients en un entorn cada vegada més competitiu i a aprofitar noves oportunitats comercials mitjançant el patrocini dels clubs de futbol.\nNdP CaixaBank - visita At Madrid v CAT\nDOCX (0.9 MB)


Lleidantic | Lleidantic 2006 supera els 11.000 visitants\nLleidantic 2006 supera els 11.000 visitants\nLa 13a edició de Lleidantic (Saló d’Antiquaris i Brocanters de Lleida), fira celebrada del 24 al 26 d’octubre al Pavelló 3 de la Fira de Lleida, ha registrat la presència de 11.293 visitants, el que suposa un increment del 10% respecte al 2005. El dia de més afluència ha estat la jornada d’avui diumenge, especialment per la tarda. La majoria de públic procedia de les comarques de Lleida, encara que també han vingut persones d’Osca, Barcelona i Tarragona.\nEl president del Patronat de la Fundació Fira de Lleida i alcalde de la ciutat, Àngel Ros, ha afirmat que, a banda de l’increment de visitants, els organitzadors del certamen han constatat també un balanç positiu a nivell de vendes, i ha afegit que aquests dos indicadors —bona resposta del públic i satisfacció d’expositors— fan que Lleidantic “es consolidi malgrat que es tracta d’un mercat difícil, on hem de competir amb moltes fires d’aquest mateix sector”. Ros també ha dit que el bon funcionamentdel saló demostra “la sensibilitat de la ciutat respecte al món de l’art i de les antiguitats”.\nEl paer en cap també ha ratificat que l’èxit del nou espai reservat a la venda al públic de cotxes i motos clàssiques —amb més d’una cinquantena de models antics— afavoreix la possibilitat d’organitzar en els propers anys un saló específic dedicat a aquest sector, i que seria independent de Lleidantic.\nRos ha aprofitat la trobada de valoració de la fira amb els mitjans de comunicació per incidir en que Fira de Lleida acollirà per primera vegada dos salons consecutius, ja que demà obrirà les portes al pavelló 4 del recinte firal Tecnotast, saló professional dedicat als equipaments i serveis per a l’hostaleria i l’alimentació. Finalment, ha recordat que la de Lleida s’ha consolidat com la segona organització firal de Catalunya, després de la de Barcelona, amb un total de 16 salons.\nCal recordar que Lleidantic ha presentat enguany una oferta de 7.000 peces que van dels 40.000 euros d’una obra del pintor català Santiago Rusiñol a l’euro que costava un platet antic. El Saló d’Antiquaris i Brocanters de Lleida ha presentat enguany una àmplia oferta relacionada amb els sectors de les obres d’art dels segle XVII i anteriors, armes, ceràmica, cristall, escultura, estris antics, joieria, llibres i arts gràfiques, pisa i porcellana anglesa, menatge de cuina, numismàtica, orfebreria i plateria, pintura i mobles i vehicles clàssics, entre d’altres.\n« Lleidantic, 7.000 peces d’entre 1 i 40.000 euros\nLleida Retro, el gran cap de setmana del motor a Lleida »


Sánchez manté que segueix havent-hi opcions per a un Govern de canvi | Espanya | EL PAÍS Catalunya\n“Ja no hi ha gaire marge per a l’error”, diu el líder socialista, que defensa el pacte amb Ciutadans\nMadrid 29 MAR 2016 - 11:22\tCEST\nEl secretari general del PSOE, Pedro Sánchez, en una imatge d'arxiu. Ángel Medina EFE\nEl secretari general del PSOE, Pedro Sánchez, manté oberta la possibilitat d'arribar a un acord amb Podem, tal com ha exposat aquest dimarts. "Hi ha opcions perquè hi hagi un Govern de canvi", ha dit Sánchez a la Cadena Ser, on no ha descartat un Govern de coalició amb la formació de Pablo Iglesias. "Crec que podríem arribar a una entesa", ha assegurat. "Espero trobar-me un Pablo Iglesias que, de debò, vulgui que hi hagi un Govern d'Espanya", ha afegit.\n"Ja no hi ha gaire marge per a l'error", ha assenyalat Sánchez en referència al compte enrere iniciat per arribar a un acord que eviti la convocatòria de noves eleccions generals, que el mateix PSOE ha fixat per al 23 d'abril. El líder socialista ha defensat, a més, el pacte amb Ciutadans: "És un acord que exemplifica una nova manera de fer política". El socialista, que ha indicat en diverses ocasions que malgrat les diferències ideològiques amb Albert Rivera i Ciutadans van arribar a un acord, ha manifestat que el que els uneix és el desig de "treure d'Espanya de l'embús polític en el qual ens ha ficat Rajoy".\nPedro Sánchez ha volgut explicar les diferències entre el pacte a la valenciana que promou Podem i la situació nacional. "Parlen d'un Govern a la valenciana, que és un Govern del PSOE i Compromís amb el suport de Podem des de fora", ha indicat per respondre a la pregunta de si descarta un Govern de coalició en el qual entri el partit d'Iglesias. "A València hi va haver una majoria absoluta d'esquerres i a Espanya no n'hi ha hagut", ha insistit el socialista. "Hem de mirar des d'un altre prisma la formació de govern, hem de buscar el mestissatge ideològic", ha afegit en defensa de la participació de Ciutadans en aquest acord. "Tenim un mes per endavant per materialitzar aquest Govern transversal", ha afegit.\nEn aquest sentit, el dirigent socialista ha recalcat que va realitzar la seva visita institucional a Portugal, on governa l'esquerra, perquè sempre va demanar un govern progressista. Una opció que, en el cas d'Espanya, també passa per Ciutadans. "A Iglesias li diré que necessitem entendre'ns les forces del canvi. En termes ideològics Ciutadans és més a prop en moltes qüestions amb el PP i hem arribat a un acord... Les mateixes diferències [amb Ciutadans] que pugui tenir Iglesias les tinc jo. Però quina diferència hi ha respecte a Iglesias? Que he sabut llegir el que vol la gent: canvi", entén el secretari general del PSOE.\nSánchez i Iglesias s'han citat aquest dimecres per intentar reconduir la negociació per arribar a un acord que possibiliti la formació de govern. "Espero que Iglesias vagi amb predisposició a avançar", ha afirmat Sánchez. "A Iglesias li diré que Espanya necessita amb urgència un nou Govern, un canvi i un acord que propiciï les dues coses", ha observat.\nEl secretari general del PSOE s'ha referit també a l'ajornament del congrés socialista. "Els temps del PSOE s'han d'acompassar als temps del Govern d'Espanya. El primer és el Govern d'Espanya i després, el Govern del PSOE", ha justificat. "Ajornant la celebració del congrés li faig un favor als militants que es vulguin presentar", ha arribat a afirmar. "Tenia sentit fixar la celebració del congrés fa un parell de mesos, quan es pensava que al maig hi hauria Govern a Espanya, però hem revisat la data per acompassar-la", ha explicat. A més, Sánchez ha afirmat que, fins i tot en el cas que es repeteixin les eleccions i no hi hagi Govern fins a la tardor, el congrés socialista se celebrarà "després de formar govern".


RAPSÒDIA: La veu del poble, la veu dels poetes\nLa veu del poble, la veu dels poetes\nEscric aquestes ratlles després d'assabentar-me que han donat el Premi d'Honor de les Lletres Catalanes a Raimon. Em sembla un premi merescudíssim, inqüestionable, que obre la porta a integrar dins el currículum d'aquest premi que ens honora com a poble noves sensibilitats, nous àmbits, més enllà dels tradicionalment premiats (les patums de la nostra literatura diguem-ne "amb majúscules").\nI no és que cregui que Raimon és un artista menor, no. El que vull dir és que aquest país nostre ha hagut de fer tants esforços per a reivindicar-se davant del món que, sovint, ha estat des d'altres sectors culturals col·laterals a això que en diríem literatura acadèmica, des d'on s'ha fet tanta o més feina.\nAixí ho diu el mateix Raimon al diari ARA:\n"Els que som de pobles petits i no reconeguts per la resta de nacions i, a més, cantem en llengües parlades per uns pocs milions, hem d'internacionalitzar allò que som, la nostra cultura, perquè els altres vegin que som diferents de l'estat on estem. I això he intentat fer-ho sempre, des del 66 a l'Olympia".\nCom també han fet d'altres músics, pintors, escultors, ballarins (des d'aquí proposo crear el Premi d'Honor de les Lletres (ballades) catalanes i atorgar-lo al nostre amic i mestre, recentment desaparegut, Joan Serra Vilamitjana)…\nPerò tornem on érem. Raimon és moltes coses, i no seré jo qui ho descobreixi aquí ara, però, més enllà del seu compromís pel país (Països si tenim en compte que es mogué sempre en el domini de la llengua catalana) i de la seva lluita política durant el franquisme i la transició, per a mi és el cantant dels poetes. Sobretot de dos poetes: Ausiàs March i Salvador Espriu.\nEncara recordo com, molt jovenet (amb 11 o 12 anys) ja vaig descobrir-lo al cau, de la mà dels meus caps escoltes. Aquella veu, aquell accent (mai he pogut cantar les seves cançons si no és en valencià), aquella força… i, sobretot, aquelles lletres, d'uns escriptors que no havia sentit mai (i menys a l'escola de llavors). Vaig aprendre'm aquells versos de memòria, sense entendre'ls, una mica com em va passar amb les cançons dels Beatles. Però vaig començar a assaborir-ne la musicalitat, el gust pel llenguatge, i unes imatges per a mi molt sorprenents, que em captivaven per la seva força transformadora.\nMolts anys més tard, vaig redescobrir-los a les aules de la plaça Universitat quan, estudiant filologia, retrobava aquells mots, i els omplia de nous i profunds significats. Però per a mi, abans que d'Ausiàs March o Salvador Espriu eren de Raimon:\ne que tots cinc complesquen mon retorn."\nAquí el teniu, l'any 1993, al mateix concert on vam sentir Pete Seeger, amic seu, en els 30 anys de la cançó "Al vent":\nxavier pujol 22 de març de 2014 a les 13:47\nHem tingut una enorme satisfacció de que hagin atorgat el Premi d'Honor de les Lletres Catalanes a Raimon.\nPel crit, per la lluita, per la poesia, per la música.\nKRT 22 de març de 2014 a les 21:54\nTotalment d'acord. Un raimonista des del seu primer disc, i li segueixo fidel. Gràcies pel post, i felicitats a Raimon. "Encara és forta la lluita / i queda tant per fer", "Cantarem la nostra vida / de poble que no vol morir". "Una lluita / que és sorda i constant". Indesinenter.


Compra les teves entrades de la XXIV Festa del Renaixement - Notícia – la Festa del Renaixement de Tortosa al dia\nCompra les teves entrades de la XXIV Festa del Renaixement\nFent clic a l'enllaç tots aquells que ho desitgin ja poden comprar online les entrades per als espectacles de pagament de la XXIV Festa del Renaixement.\nDes de l'aplicatiu es pot seleccionar comodament els horaris dels diferents passis que s'ofereixen.\nA més també hi ha l'oció d'adquirir un abonament amb entrades per 5 dels espectacles amb un 25% de descompte!\nA que esperes? No et quedis sense!\nLa 24a Festa del Renaixement comptarà amb quinze espectacles d'aforament limitat i més de 20 entitats\nDel 18 al 21 de juliol, Tortosa viurà una nova edició de la Festa del Renaixement. Serà la vint-i-quatrena vegada que la ciutat recordarà el seu passat, mitjançant una festa de recreació històrica centrada en l'època del segle XVI que mobilitza una part molt important de la població. La Festa del Renaixement implica directament més d'una vintena d'entitats locals, entre colles de cultura popular, col·lectius, entitats i empreses artístiques, que suposen una xifra de voluntaris superior al miler de persones. A més, hi haurà presència de companyies de Portugal, Itàlia, França i la República Txeca, a més de Catalunya i la resta de l'Estat espanyol. A tots aquests cal afegir la resta de persones de la ciutat que es vesteixen d'època, i que acaben de configurar una important carta de presentació turística de la ciutat fora del territori.\nEn aquesta edició, la Festa del Renaixement comptarà amb un total de 15 espectacles de pagament i d'aforament limitat. Alguns, tan clàssics com 'La Taverna d'Enrico', de Quico el Célio, el Noi i el Mut de Ferreries, o la 'Cantina Cantorum', del Cor Flumine. Altres s'incorporen al programa, com la companyia francesa Le Théâtre des 33, que representarà 'El Grande Teatro Toboso' a la plaça de l'Absis, o com els que ha preparat, per partida doble, el grup La Companyia, anomenats 'Domus Horribilis' i 'La Mandràgora'. Molts altres repeteixen, i entre aquests, el ballarí i coreògraf tortosí Roberto Olivan no només recupera l'obra 'Meraki', que ja va presentar l'any anterior, sinó que a més n'estrenarà una altra de la mà del ceramista Joan Panisello: 'Socarrel'. La compra d'entrades ja es pot fer per internet a http://entrades.festadelrenaixement.cat o físicament al punt habilitat a la plaça de la Cinta, 3.\nSón només alguns exemples de la producció que es genera al voltant de la Festa del Renaixement, i que aquest dijous s'han aplegat a la plaça de l'Ajuntament. Allà s'ha fet la presentació dels espectacles així com de la imatge que il·lustra la vint-i-quatrena edició de la Festa, creada per Alberto Lamote, de l'empresa Globals. L'alcaldessa de Tortosa, Meritxell Roigé, i el regidor de Festes, Domingo Tomàs, han donat la benvinguda a totes les companyies i n'han destacat la contribució que fan a la festa de recreació històrica. Roigé ha remarcat que el cartell d'aquesta edició visualitza tots els estaments de la societat tortosina del segle XVI, des de la noblesa fins al poble, passant també pels elements de defensa de la ciutat.


Olivella a punt per celebrar la setmana de la Gent Gran\nMié Jul 18\nLa regidoria de Serveis Socials de l’Ajuntament d’Olivella ha preparat un programa d’activitats per celebrar la Setmana de la Gent Gran que enguany arriba a la 15a edició amb una visita cultural i concursos.\nAixí doncs, dijous 19 de juliol es farà una visita cultura gratuïta al Museu Cau Ferrat i el Palau Maricel de Sitges. Les inscripcions es poden fer a la OAC fins el 17 de juliol. El trasllat fins a Sitges anirà a càrrec de cada participant.\nDivendres 20 de juliol a les 18h al Casal de la Gent Gran, sessió de bingo especial, premiat amb un sopar per a dues persones al Pa Torrat.\nDissabte 21 de juliol al Casal Municipal de la Gent Gran se celebrarà el 9è Concurs de truites. A les 16h es farà la presentació de les truites, a les 17:30h començarà el concurs i a les 18:30 es farà el lliurament dels premis (un sopar per a dues persones al Restaurant Les Piques, per al primer premi i una panera amb productes de proximitat de la Masia La Fassina per al segon classificat). Així mateix, a la mateixa hora també se celebrarà el 8è Concurs de pastissos amb un 1r premi consistent en un sopar per a dues persones al Restaurant Les Piques i un xec regal per valor de 40€ a la Rostisseria l’Assador per al segon classificat.\nUn cop finalitzats els concursos hi haurà tast de les truites i pastissos participants i ball i animació.\nLes inscripcions i entrega de les bases dels concursos estaran disponibles a l’OAC abans del dia 17 de juliol.\nPer acabar el diumenge 22 de juliol a partir de les 13h al CRM El Ganxo, Diada de la Gent Gran, amb parlaments i proclamació del padrí i la padrina 2018 a càrrec de l’alcaldessa d’Olivella, Marta Verdejo i el regidor de serveis socials i gent gran, Josep Maria Bayarri. Posteriorment hi haurà el lliurament de premis dels tornig de parxís, dominó i remiro i a les 14h dinar i ball amb el duet Passion. El dinar és exclusiu per al es persones grans d’Olivella (a partir de 60 anys) i les seves parelles i tindrà un cost de 6 euros per persones empadronades a Olivella i 12 per les persones no empadronades. Les inscripcions es poden fer a l’OAC abans del 17 de juliol.


Els brodats de Sheena Liam | Carol Bruguera\nArt, Blog, Carol Bruguera, il·lustracions, Sin categoría\nTags: Art, brodats, Sheena Liam\nL’artista i model malàisia Sheena Liam utilitza un bastidor de brodar i fil negre per fer retrats de noies i de dones, sovint inspirades en ella mateixa. En les seves obres els cabells surten del bastidor, fet que aporta un toc tridimensional: hi podem veure trenes franceses, monyos a mig fer, llargues cues, melenes llargues i curtes… els pentinats es converteixen en el focus dels brodats de Liam, circumstància que, com ella explica, es produí de manera accidental: “vaig trobar que els cabells i la manera de pentinar-los donaven moviment a l’imaginari que produïa”.\nL’artista va aprendre a brodar de petita, quan la seva mare n’hi ensenyà com a mitjà per aprendre a relaxar-se. Però aleshores no li agradava, ja que trobava avorrit brodar fulles i flors. Tanmateix als 26 anys va recuperar la tècnica, però enlloc de flors va començar a brodar noies modernes de cabell negre que traspassaven el marc del bastidor, tasca que ha seguit fent des d’aleshores.


efemerides | 12 Juliol, 2017 13:04\nLa notícia de la mort d'Eliseu Melis publicada en el número 31 de la clandestina Solidaridad Obrera d'agost de 1947\n- Assassinat d'Eliseu Melis: El 12 de juliol de 1947 és assassinat a Barcelona (Catalunya) per un escamot del Moviment Llibertari de Resistència (MLR) el militant anarcosindicalista, i aleshores confident de la policia franquista, Eliseu Melis Díaz --també citat el seu segon llinatge com Díez. Actiu militant del ram fabril de la Confederació Nacional del Treball (CNT) de Barcelona, entre 1931 i 1935 n'havia format part de la Junta del Sindicat Fabril i Tèxtil de Barcelona i col·laborà en Solidaridad Obrera. Com a membre del grup anarquista «Cultural», adherit a la Federació Anarquista Ibèrica (FAI), el juliol de 1935 va ser detingut amb Antoni Seba Amorós. Participà en activitats dels grups d'acció de la FAI. El febrer de 1939, quan el triomf feixista era un fet, intentà passar els Pirineus, però esgotat retornà a Barcelona, on fou identificat i detingut. Fortament pressionat i coaccionat, pactà, juntament amb Antoni Seba, amb el comissari de Policia i cap de la Brigada Politicosocial Eduardo Quintela Bóveda, fent-se confident policíac. Durant la primavera de 1939 arribà a França i, després d'exposar el seu cas, s'oferí com a doble agent o, en cas contrari, demanà un passatge cap a Amèrica, però no es prengué cap resolució. L'agost de 1940 retornà a Barcelona amb un grup de la xarxa de resistència antinazi llibertària encapçalada per Francisco Ponzán Vidal a la recerca d'un pretès tresor que mai no es trobà. Durant l'agost de 1941, encara en contacte amb el grup de Ponzán (Joan Català), començaren a ser detinguts alguns militants, caigudes que li van ser atribuïdes per alguns companys, però sempre aconseguí sortejà la conjuntura amb estratagemes, com aconseguir la llibertat de detinguts o proposant a Ponzán atemptats contra el dictador Franco. Va fer costat la nova creació del Partit Sindicalista, que llevat del nom res no tenia a veure amb l'organització creada per Ángel Pestaña. Durant la primavera de 1942 actuà a Tolosa de Llenguadoc i a finals d'aquell any va ser nomenat en el Ple de les Planes secretari de Comitè Regional de Catalunya de la CNT, fet que va permetre a la policia realitzat agafades de manera periòdica i selectiva. Com que les seves activitats ja eren sospitoses, en 1943 fou marginat dels nous comitès regionals que es formaren. Arran de la caiguda del XIV Comitè Nacional de la CNT, la seva traïció quedà en evidència i es decidí la seva eliminació, ja que se li va atribuí la caiguda de tots els comitès nacionals confederals clandestins dels anys quaranta. Un grup de voluntaris enquadrat en l'MLR, entre ells José Pareja Pérez i Antoni Gil Oliver, creuà els Pirineus per Prats de Molló amb l'objectiu d'executar-lo; a Barcelona s'hi afegí, entre d'altres, Ramón González Sanmartí (El Nano de Granollers), José Villegas Izquierdo, Barrachina i Pere Adrover Font (El Yayo). Eliseu Melis Díaz va ser tirotejat a la plaça del Bonsuccés de Barcelona (Catalunya) i ferit arribà fins a la porta de la Casa de la Caritat del carrer de Montalegre on fou rematat. Durant l'enfrontament, José Pareja Pérez resultà ferit i morí quatre hores després a l'Hospital de Sant Pau de Barcelona. Fins al febrer de 1949 no s'atemptà contra Antonio Seba Amorós, acció que fou portada a terme pel grup anarquista de «Los Maños», integrat exclusivament per aragonesos i dirigit per Wenceslao Jiménez Orive (Wences); atemptat del qual Seba només resultà ferit.\n- Aristide Rey: El 12 de juliol de 1834 neix a Grenoble (Arpitània) el militant blanquista, internacionalista, bakuninista, communard i finalment diputat republicà Jules Émile Aristide Rey. Era fill d'Hugues Rey, industrial draper de Grenoble, i de François Chabert. Estudiant de medicina, va ser exclòs de la Universitat de París el desembre de 1865 per haver participar en un congrés internacional d'estudiants revolucionaris a Lieja (Bèlgica) el novembre d'aquell any. A començaments de 1866 a Ginebra assistí al primer congrés de l'Associació Internacional dels Treballadors (AIT). Entre el 21 i el 25 de setembre de 1868 a Berna va prendre part en el II Congrés de la «Lliga de la Pau i de la Llibertat» i quan la majoria es va pronunciar contra «la igualtat econòmica i social de les classes i dels individus», va fer costat la minoria dissident que va abandonar l'organització per a crear l'«Aliança Internacional de la Democràcia Socialista», de caràcter bakuninista. A finals de 1868 va marxar a Barcelona (Catalunya) amb Élie Reclus i Giuseppe Fanelli, per escampar els principis internacionalistes, però Bakunin li reprotxarà una propaganda massa republicana. Entre el 6 i el 12 de setembre de 1869 assistí a Basilea (Suïssa) al IV Congrés de l'AIT. En aquests anys va fer amistat amb James Guillaume i Paul Robin. El gener de 1871 va ser un dels signataris del «Cartell Roig» que denunciarà les traïcions del Govern de Defensa Nacional francès durant la guerra francoprussiana. A començaments d'aquest anys fou membre del consell de redacció, amb Élisée i Élie Reclus i Ferdinand Buisson, de l'efímer periòdic La République des Travailleurs (1871), òrgan de la secció de Batignoles i Ternes de l'AIT. Amb Benoît Malon va ser un dels 43 socialistes revolucionaris presentats per la Internacional a les eleccions de febrer de 1871. Durant la Comuna va participar amb el seu amic Élie Reclus en la direcció de la Biblioteca Nacional de París. Fugint de la repressió de les tropes de Versalles, entre 1871 i 1876 va viatjar per Suïssa i per Itàlia. Amnistiat en 1878, va tornar a París, on va ser elegit conseller municipal del V Districte i renovat en 1884. Després, va formar part d'una comissió administrativa de la qual depenia l'orfenat Prévost de Cempuis confiat a Paul Robin. El 4 de novembre de 1880 va crear a París, amb el suport del Consell Municipal de la capital, el primer Batalló Escolar amb la finalitat de «defensar el territori» de la República; ràpidament la iniciativa va ser imitada per la major part dels consell municipals de les poblacions franceses que volien tenir «el seu» propi batalló militar format pels infants armats de les escoles municipals, fins i tot l'escola llibertària de Paul Robin en va tenir. Allunyat de les idees llibertàries, el 18 d'octubre de 1885 va ser elegit diputat de la Unió Republicana pel departament francès de l'Isèra, càrrec que es perllongà fins a l'11 de novembre de 1889. Posteriorment també fou elegit diputat per I'Isèra entre el 22 de setembre de 1889 i el 14 de novembre de 1893 i entre el 3 de setembre de 1893 i el 31 de maig de 1898, on intentà fer aprovar una llei sobre educació militar preparatòria. En els últims anys de sa vida rebutjà el càrrec de director de la presó parisenca de la Conciergerie. Aristide Rey va morir el 19 de febrer de 1901 a París (França).


Les taules i cadires de les escoles públiques de Malgrat són massa altes - Ràdio Palafolls\nInici » Les taules i cadires de les escoles públiques de Malgrat són massa altes\nMarc Ferri , abril 2, 2019\t / 317 0\nAquesta és una de les conclusions dels tallers preventius que es va fer ara fa una any a les aules de les escoles Marià Cubí i Mare de Déu de Montserrat, i que ara el consistori malgratenc han presentat a la Generalitat.\nHa estat amb una reunió celebrada aquest dilluns entre l’Ajuntament de Malgrat i el Departament de Salut, en què s’ha exposat que les cadires i taules que els alumnes fan servir a les aules dels dos centres no són adequades per una bona salut corporal.\nLa regidora d’Educació, Núria Casajuana, i el regidor de Salut Comunitària, Jofre Serret, han fet extensiva a la Generalitat la voluntat del govern malgratenc que aquesta proposta serveixi per corregir el tipus de mobiliari que hi ha a les aules catalanes.\nEls tallers es van fer durant els mesos de febrer, març, abril i maig del passat 2018, a infants de P3, 2n, 4t i 6è de primària, amb l’objectiu de treballar la prevenció amb els infants d’una manera pedagògica i lúdica a través de contes, música i jocs, tot plegat per conscienciar-los sobre la importància de seure bé i portar la motxilla correctament.\nParal·lelament al taller, segons explica l’Ajuntament de Malgrat, s’ha fet també un treball de camp sobre les postures que adopten els infants del municipi, a través d’un estudi estadístic sobre l’ergonomia de les aules de totes les escoles de Malgrat de Mar, i que inclou un treball específic sobre el pes de la motxilla dels alumnes de 6è.


Detenen a Manresa el presumpte agressor d'un menor que portava una samarreta amb una estelada - Regió7 :: El Diari de la Catalunya Central\nDetenen a Manresa el presumpte agressor d'un menor que portava una samarreta amb una estelada\nEls fets van passar l'1 de juliol al Pont i l'agressor va ser detingut ahir a la capital bagenca\nroger junyent 31.07.2020 | 21:49\nDetenen a Manresa el presumpte agressor d'un menor que portava una samarreta amb una estelada Regió7\nEls Mossos d'Esquadra van detenir ahir un home, de 45 anys i de nacionalitat espanyola, que el dia 1 de juliol presumptament va agredir un menor de 14 anys que portava una samarreta amb un lema contrari a la seva ideologia, en concret, el jove portava una estelada a la samarreta, que l'home li va acabar robant.\nSegons han explicat els Mossos d'Esquadra en un comunicat, l'home hauria demanat reiteradament i de forma intimidatòria al menor que li donés la samarreta i posteriorment l'hauria agredit clavant-li una bufetada a la cara per tal de sostreure-li la peça de roba i dient-li que pensava cremar-la.\nAl mateix temps el presumpte agressor hauria exhibit davant del jove menor d'edat un tatuatge amb una esvàstica, un símbol utilitzat per persones o per organitzacions que s'emmirallen en aquesta ideologia totalitària, constaten els Mossos d'Esquadra.\nTambé segons la investigació, el robatori de la samarreta i l'agressió que va acompanyar aquest fet s'haurien dut a terme exclusivament per motius d'odi perquè l'home, sense que tingués cap coneixença prèvia amb el menor, hauria identificat la víctima com una persona amb simpaties cap a una ideologia política contrària i antagònica a la seva.\nUn cop presentada la denúncia per part del jove, els fets van ser investigats pels Mossos d'Esquadra, que finalment han pogut identificar i localitzar el presumpte autor de l'agressió, que va ser detingut a Manresa ahir, divendres. Aquesta persona ha estat acusada d'un delicte de robatori amb violència, lesions i d'un delicte contra els drets fonamentals i les llibertats públiques.\nEl detingut passarà a disposició judicial i els fets també es posaran en coneixement del Servei Especial de Delictes d'Odi i Discriminació de la Fiscalia Provincial de Barcelona.


Tercer dia al KC Festival: Molly a la final del YKC\n15 ago 18 La Molly ha estat a la final del Young Kennel Club i l'Elisenda i en Drac s'han classificat per la semifinal del British Open que es disputa diumenge\nDissabte ens hem llevat amb un dia de solet, ja en teníem ganes! Però tampoc res per llençar coets: cal anar amb jaqueta, et pots permetre el luxe de córrer en màniga curta però despres a taparse de nou, no sigui cas que ens refredem.\nAquest dissabte només tenim dues pistes, un dia tranquil també va be per poder descansar una miqueta.\nCom a més destacat hem tingut a la Molly que ha disputat la final de starters al main ring amb una pila de públic. Ho ha fet prou ben, ni que s'ha bloquejat una mica al slalom però el cert és que estan treballant bé i tenen molt de potencial.\nPer altra banda, l’ Elisenda amb en Drac s'ha classificat per la semifinal del British Open que es disputarà diumenge.\nEn Loki ha fet jumping impecable on ha acabat en cinquè lloc i la Striptease també l'ha fet zero, acabant setena. En canvi l'Ela, que també feia aquesta pista, ha fet un refus per culpa del guia que ha sortit corrent sense assegurar un salt que tocava fer\nEl la pista d’agility no hem coincidit els mitjans i els petits, el que ha anat be per l’Ela ja que a la dels mitjans hi havia un doble que no ens agrada gaire de fer. De fet a la Striptease tampoc i ho ha demostrat passant-se'l pel costat.\nPel que fa a en Loki estem en modus entrenament i estem repetint les passarel·les. Això està molt bé per que a la segona les fa perfectes i després si que fa el balanci a la primera. Això va millorant, quan vagi bé del tot haurem de fer una festa.\nEn el cas de la Vipper, una altre novata, ho està fent molt be amb només un palet en una pista o un refus en el slalom a l'altra per entrar-hi massa ràpida.\nDemà finals del British Open, de la Nations Cup on correrà l'equip de Catalunya i algunes proves més amb el que serà també un dia intens.